stanford-oval/wikipedia huggingface dataset:
מן המדבר והלבנון

| --- | --- |

עטיפת הספר, ובמרכזה תמונתו של עשהאל לובוצקי, שצולמה ללא ידיעתו במהלך מלחמת לבנון השנייה על ידי יואב למר עבור סוכנות הידיעות הצרפתית
 מידע כללי
 מאת:  עשהאל לובוצקי
 שפת המקור:  עברית
 תורגם לשפות:  אנגלית
 סוגה:  רומן אוטוביוגרפי
 נושא:  מלחמת לבנון השנייה 
 הוצאה
 הוצאה:  ידיעות ספרים
 תאריך הוצאה:  2008
 מספר עמודים:  222
 עורך:  ד"ר טלי וישנה
 הוצאה בעברית
 הוצאה:  ספר מודפס, ספר אלקטרוני, ספר קולי
 פרסים
 פרס לייטרסדורף לאומנויות
 קישורים חיצוניים
 מסת"ב:  מסת"ב 978-965-482-725-6 ISBN
 הספרייה הלאומית:  002637904
 
מן המדבר והלבנון הוא ספר אוטוביוגרפי שנכתב בידי עשהאל לובוצקי, קצין בצה"ל, על חוויותיו ממבצע גשמי קיץ בעזה, וממלחמת לבנון השנייה ועל השיקום מפציעתו. הספר יצא לאור בשנת 2008 בהוצאת ידיעות ספרים, סדרת פרוזה, והרמטכ"ל לשעבר, משה יעלון, כתב הקדמה לספר.
הספר הפך לרב-מכר ונבחר לרשימת הספרים האהובים ב"מצעד הספרים הארצי" של נערי ישראל לשנת 2010 מטעם משרד החינוך והתאחדות המו"לים. בעקבות הצלחת הספר הוא הוקלט בשנת 2015 לספר קולי, ובשנת 2016 תורגם ויצא לאור באנגלית.
תוכן הספר

הספר מתאר את הלחימה בעזה ובמלחמת לבנון השנייה מנקודת מבטו של מפקד מחלקה מגולני, גדוד 51. תיאור ימי הלחימה וההכנות משולב בהרהורים ודילמות של המחבר כמפקד של לוחמים, המופקד על ביצוע המשימה יחד עם האחריות לשלום חייליו, התמודדות עם פחדיהם, החלטות תחת אש וקשיים נוספים.
בחלק הראשון מתוארים ימי הלחימה של גולני ברצועת עזה. הספר פותח בחטיפתו של גלעד שליט, בעקבותיה הגדוד נקרא ללחימה בעזה. מעזה נקראים הלוחמים לחזית הצפונית, למלחמת לבנון השנייה - החלק השני של הספר. בין המארבים והקרבות הרבים, בולט אחד מהם, קרב בינת ג'בייל, בו נהרג סמג"ד 51 רועי קליין יחד עם עוד שבעה ממפקדי ומלוחמי הגדוד. אחד מהנופלים הוא חבר קרוב של המחבר, עמיחי מרחביה. המחבר מגלה זאת בסיטואציה קשה, תוך כדי קרב הוא אוחז בגופתו של חברו הטוב. את הספר מלווה תחושת האובדן של המחבר עקב נפילתו והספר מוקדש לזכרו של עמיחי מרחביה. לאחר ימי מלחמה רבים המחבר נפצע בקרב בגזרת בינת ג'בייל מפגיעת טיל נ"ט.
הפציעה הקשה מעבירה את הקורא לחלק האחרון של הספר, השיקום. בחלק זה מתוארת ההתמודדות האישית של לובוצקי, שנפצע באורח קשה מאוד, עם מסכת האשפוז הארוכה שנכפתה עליו ועם אתגרי השיקום. בין הניתוחים הרבים, הטיפולים והכאבים, מתגלים כוחות נפש, עוצמות וחוויות רבות של פצועים מהמלחמה. יחד עם חוויות ההווה מתגלים סיפורים מהעבר, כגון שסבו של המחבר, איסר לובוצקי, נפצע כפרטיזן בקרב מול הנאצים, והאחות שטיפלה בו ביער היא לא אחרת מאשר אמו של הרופא המטפל בלובוצקי.
בעקבות חוויית הפציעה והמפגש הישיר עם עולם הרפואה המחבר פנה לתחום ובזמן כתיבת הספר הוא היה סטודנט לרפואה בירושלים.
שם הספר

שם הספר מבטא כפל משמעות: מצד אחד אזורי הלחימה בהם לחם המחבר, המדבר (כמייצג של עזה) ולבנון. ומצד שני, לביטוי יש משמעות דתית, שמזכיר את נוסח התפילה לשלום חיילי צה"ל, הנאמרת בקול-רם בבתי כנסת של הציונות הדתית, ובה מבקשים מה' ש-"יְבָרֵךְ אֶת חַיָּלֵי צְבָא הַהֲגַנָּה לְיִשְׂרָאֵל הָעוֹמְדִים עַל מִשְׁמַר אַרְצֵנוּ...מִגְּבוּל הַלְּבָנוֹן וְעַד מִדְבַּר מִצְרַיִם". בהמשך התפילה אומרים: "הַקָּדוֹשׁ בָּרוּךְ הוּא יִשְׁמֹר וְיַצִּיל אֶת חַיָלֵינוּ מִכׇּל צָרָה וְצוּקָה, וּמִכׇּל נֶגַע וּמַחֲלָה..."- והספר מתמודד עם ה'צרות והנגעים' שהוא וחבריו במדים ספגו.

שם הספר מצטט ביטוי מפסוק: כָּל הַמָּקוֹם אֲשֶׁר תִּדְרֹךְ כַּף רַגְלְכֶם בּוֹ לָכֶם יִהְיֶה מִן הַמִּדְבָּר וְהַלְּבָנוֹן מִן הַנָּהָר נְהַר פְּרָת וְעַד הַיָּם הָאַחֲרוֹן יִהְיֶה גְּבֻלְכֶם." (דברים, י"א, כ"ד), כמייצג של גבולות הארץ המובטחת. פירוש נוסף הוא שהמדבר והלבנון מייצגים סיטואציות נפשיות שונות, מדבר כמקום של שממה וקושי, ולבנון כמייצג עוצמה וחוסן.
תגובות על הספר

הספר הפך לרב-מכר, דורג בראש רשימת רבי המכר בקטגוריית עיון, וזכה לתהודה רבה, אולי עקב הפן האחר שהציג ביחס למלחמת לבנון השנייה, שנתפסה ככישלון בעיני רבים, ואילו בספר מוצגת גבורת הלוחמים בשטח. הרמטכ"ל לשעבר, משה יעלון, כתב בהקדמתו לספר:
יומן המלחמה של עשהאל מציג ישראלי צעיר, בן הארץ הזאת, המתמודד עם אתגרים אשר מעטים הצעירים בעולמנו הנדרשים להתמודד עמם: שאלות של חיים ומוות, כבוד האדם, אתגרים ערכיים-מוסריים; אתגרים פיקודיים-מנהיגותיים ומבצעיים בשגרה ובמלחמה; ולאחר הפציעה אתגרים אישיים-אנושיים, של מי שנדרש להתמודד ולנצח את מכאובי גופו ומגבלותיו. בכל אלה סיפורו של עשהאל מוכיח שוב את ניצחון הרוח על החומר.
ביקורות רבות על הספר ראו בו כמייצג את הישראלי היפה, את המשך התגלמותה של הציונות בימינו. מנגד, היו שביקרו את הספר על כך שלא מתח ביקורת גלויה על הדרג המדיני ועל הדרג הצבאי הבכיר. לרגל צאת הספר נערך ערב עיון בצריף יד בן צבי בהשתתפות רא"ל משה יעלון והסופר הרב חיים סבתו בהנחיית ד"ר צבי צמרת. הספר הוקלט על ידי השחקן עמוס תמם לספר קולי באולפני iCast בשנת 2015. הספר תורגם לאנגלית על ידי פרופ' מאיר רוסטון ויצא לאור בשנת 2016 בהוצאת טובי - קורן ירושלים.
בשנת 2018, במסגרת פרויקט 70 שנה למדינת ישראל, נבחר הספר מן המדבר והלבנון על ידי משרד החינוך לרשימת הספרים המומלצים לנוער בנושא מלחמות ישראל.
כיום הספר מחולק לצוערים בסיום קורס הקצינים בבה"ד 1.
הערות שוליים

1 2  רשימת רבי המכר, באתר הארץ, 22 באפריל 2009
↑  מצעד הספרים האהובים באתר משרד החינוך
↑  ספר קולי - מן המדבר והלבנון, מאת עשהאל לובוצקי קריינות - עמוס תמם, באתר Icast
↑  From the Wilderness and Lebanon by Asael Lubotzky, הוצאת טובי - קורן ירושלים
↑    מאיה פולק, ‏העשור שבו "שיר השלום" התנפץ מול מציאות מדממת, בעיתון מקור ראשון, 26 בפברואר 2020.
↑  דליה מזורי, עשור לקרב בינת ג'בל: 'מזל שהטיל ריסק לי את הרגליים', באתר nrg‏, 10 באוגוסט 2016
↑  יעל רייף, הגורל מצלצל פעמיים, מעריב, 15 באוגוסט 2012.
↑  עשהאל לובוצקי מספר על סגירת המעגל ההיסטורית, גלי ישראל.
↑  רשימת רבי המכר, ידיעות אחרונות, 27 במרץ 2009.
↑  "מן המדבר והלבנון" למדף הספרים, ידיעות אחרונות, 22 במרץ 2009.
↑  ערב עיון לרגל צאת הספר מן המדבר והלבנון, 19 במרץ 2009
↑  מאחורי הקלעים - עמוס תמם מקריא את הספר מן המדבר והלבנון, אולפני iCast.
↑  הספרים המומלצים: מלחמות ישראל באתר משרד החינוך
| --- | --- |
בקרת זהויות :  VIAF: 55145663009205070739   WorldCat (עם VIAF): 55145663009205070739
מירי ברק

| --- | --- |

 לידה:  1965 (בת 60 בערך) חיפה
 ענף מדעי:  חינוך במדע והנדסה
 מקום מגורים:  חיפה
 עיסוק:  חברת סגל בפקולטה לחינוך למדע וטכנולוגיה, טכניון
 מקום לימודים:  הטכניון – מכון טכנולוגי לישראל 
 מנחה לדוקטורט:  פרופ' יהודית דורי
 מספר צאצאים:  3 
 https://barakmiri.net.technion.ac.il/
 
מירי ברק (נולדה ב-1965) היא חברת סגל בדרגת פרופסור מן המנין בפקולטה לחינוך למדע וטכנולוגיה בטכניון והיא סגנית דיקנית להוראה והסמכה. ברק חוקרת טכנולוגיות מבוססות מיקום המעודדות שאילת שאלות ולמידת חקר, כמו גם פיתוח מתודולוגיות לעיצוב משחקים לימודיים. היא ראש המעבדה למדע וטכנולוגיות למידה שמטרתה לקדם שימוש ביישומי מחשוב ענן בחינוך המדעי-הנדסי, בדגש על קידום מיומנויות המאה ה-21. מחקריה בוחנים היבטים קוגניטיביים וסוציו-תרבותיים בלמידה שיתופית בקבוצות קטנות וגדולות, מכוונות עצמית בלמידה מרחוק וקידום חשיבה חדשנית וגמישות מחשבתית. היא מומחית בתחום פיתוח והערכה של תוכניות לימודים ופרויקטים מתוקשבים.
ביוגרפיה

ברק נולדה בחיפה, והיא בוגרת בית הספר עירוני ה' (1983). שירתה בצבא כמדריכת שריון בין השנים 1984–1986. קיבלה תואר ראשון (1986–1990), למדה בטכניון בפקולטה להנדסת ביוטכנולוגיה ומזון מתוך אהבה גדולה למקצועות הכימיה והביולוגיה (גוף האדם ותזונה) ורצון ללמוד מקצוע "מעשי" שעוסק בתחום. בשנת 1991 החלה לעבוד כמהנדסת מזון במחלקת מחקר ופיתוח של חברת בלובנד-תלמה.
במקביל לעבודתה בתעשייה, התנדבה לתת שיעורי העשרה במדעים, דבר שהוביל אותה לעסוק בהוראת הכימיה וללימודי תעודת הוראה. היא הקימה מעבדת כימיה חדשה בבית ספר נשר ולימדה שם בין השנים 1993–1998. היא השלימה תואר שני ותואר שלישי בפקולטה לחינוך למדע וטכנולוגיה מהטכניון בהנחיית פרופ' יהודית דורי, ובשנת 2003 בצעה מחקר בתר-דוקטורט במכון הטכנולוגי של מסצ'וסטס (MIT), ארצות הברית. כאשר חזרה לישראל השתלבה כחברת סגל בטכניון והקימה קבוצת מחקר בתחום מדע וטכנולוגיות למידה. ברק היא פרופסור חבר בפקולטה לחינוך מדעי וטכנולוגי בטכניון.
ברק נשואה ואם ל-3 ילדים.
מחקרה

המחקר של ברק מתמקד בפיתוח ושילוב טכנולוגיות מתקדמות בחינוך מדעי-הנדסי במטרה לקדם למידה משמעותית. המחקרים שלה מתמקדים בליווי ותמיכה במורים בראשית דרכם כמו גם בקידום מיומנויות המאה ה-21 בדגש על למידה שיתופית, חשיבה יצירתית וגמישות מחשבתית. עבודת המחקר שלה החלה עוד באמצע שנות ה-90, בפיתוח חומרי למידה בתחום הביוכימיהתוך שילוב של הדמיות ממוחשבות בקרב תלמידים בבתי ספר. בסוף שנות ה-90 כשהאינטרנט הפך למגמה עולמית, מחקריה בחנו סוגיות הקשורות לפיתוח אתרים לימודיים. בתחילת שנות ה-2000, כשיצאו המחשבים הניידים הראשונים, מחקריה בחנו היבטים של "למידה ניידת" ובהמשך פרסמה מחקרים שבחנו וויסות עצמי בלמידה מרחוק. ב־2014, הובילה יחד עם פרופ' חוסאם חאיק, מהפקולטה להנדסה כימית בטכניון, קורס מקוון פתוח, רב משתתפים (MOOC), הראשון בעולם שניתן במקביל בשתי שפות – אנגלית וערבית.
ברק חוקרת טכנולוגיות מבוססות מיקום המעודדות שאילת שאלות ולמידת חקר, כמו גם פיתוח מתודולוגיות לעיצוב משחקים לימודיים. בין השנים 2018 ל־2020, הובילה קונסורציום של חוקרים ממדינות שונות באירופה במיזם בשם 'משחקי מזון' (Games of Food), במימון האיחוד האירופאי. המיזם התמקד בפיתוח מתודולוגיה למשחקי בריחה חינוכיים, כשהשותפים הם חוקרים מבלגיה, פולין, אנגליה ופינלנד.
מירי שימשה בתפקיד העוזרת למשנה הבכיר לקידום הלמידה וההוראה בטכניון, והיא יו"ר לשעבר של הוועדה לאתיקה למחקר במדעי ההתנהגות בטכניון. היא עמיתת מחקר כבוד במחלקה לחינוך של אוניברסיטת אוקספורד, אנגליה.
פרסומים

ברק פרסמה למעלה משבעים מאמרים בכתבי עת ובכנסים בינלאומיים, פרקים בספרים וחוברות לימוד.
פרסומים > מאמרים נבחרים מכתבי עת אקדמיים

Barak M., & Levenberg, A. (2016). A model of flexible thinking in contemporary education. Thinking Skills and Creativity, 22, 74–85. http://dx.doi.org/10.1016/j.tsc.2016.09.003
Barak, M. (2017). Science teacher education in the twenty-first century: A pedagogical framework for technology-integrated social constructivism. Research in Science Education, 47(2), 283-303. DOI: 10.1007/s11165-015-9501-y
Barak, M. (2017). Cloud pedagogy: Utilizing web-based technologies for the promotion of social constructivist learning in science teacher preparation courses. Journal of Science Education and Technology, 26(5), 459-469. DOI: 10.1007/s10956-017-9691-3
Watted, A., & Barak, M. (2018). Motivating factors of MOOC completers: Comparing between university-affiliated students and general participants. The Internet and Higher Education, 37, 11-20.
Barak, M., & Asakle, S. (2018). AugmentedWorld: Facilitating the creation of location-based questions. Computers & Education, 121, 89-99. https://doi.org/10.1016/j.compedu.2018.02.014
Barak, M. (2018). Are digital natives open to change? Examining flexible thinking and resistance to change. Computers & Education, 121, 115-123. https://doi.org/10.1016/j.compedu.2018.01.016
Usher, M., & Barak, M. (2018). Peer assessment in a project-based engineering course: Comparing between on-campus and online learning environments. Assessment and Evaluation in Higher Education, 43(5), 745-759. https://doi.org/10.1080/02602938.2017.1405238
Barak, M. & Usher, M. (2019). The innovation profile of nanotechnology team projects of face-to-face and online learners. Computers & Education, 137, 1-11. https://doi.org/10.1016/j.compedu.2019.03.012
Barak, M., Watted, A., & Haick, H. (2020). Establishing the validity and reliability of a modified tool for assessing innovative thinking of engineering students. Assessment and Evaluation in Higher Education 45(2), 212-223. DOI: 10.1080/02602938.2019.1620680
Usher, M., & Barak, M. (2020). Team diversity as a predictor of innovation in projects of online and face-to-face learners. Computers & Education, 144, https://doi.org/10.1016/j.compedu.2019.103702
Barak, M. & Green G. (2020). Novice researchers’ expectations and views regarding online ethics education and the design components that may foster ethical practice. Science and Engineering Ethics, 26(3), 1403-1421. DOI: 10.1007/s11948-019-00169-1.
Morad, S., Ragonis, N., & Barak, M. (2021). The validity and reliability of a tool for measuring educational innovative thinking skills. Teaching and Teacher Education, 97, 103193, https://doi.org/10.1016/j.tate.2020.103193.
Barak, M. & Yuan, S. (2021). A cultural perspective to project-based learning and the cultivation of innovative thinking. Thinking Skills and Creativity, 39, 100766, https://doi.org/10.1016/j.tsc.2020.100766.
פרסומים > ספרים

ביוכימיה: הכימיה של חלבונים וחומצות גרעין / מירי ברק, אלישבע גבע, רולי אינטרטור; ראש הפרויקט – יהודית דורי; יועצים מדעיים – דן זילברשטיין ושולמית לבנברג; (עריכה מדעית – מירי ברק), 126 עמ', הוצ' "יסוד", 2008.
הערות שוליים

↑  הפקולטה לחינוך למדע וטכנולוגיה
↑  המעבדה למדע וטכנולוגיות למידה
↑  הפקולטה להנדסת ביוטכנולוגיה ומזון
↑  נשים בטכניון, מירי ברק – חברת סגל – חינוך למדע וטכנולוגיה
↑  יעל נסים, מירי ברק, דני בן-צבי, תפיסת התפקיד ואסטרטגיות הוראה של מורים המשלבים טכנולוגיות מתקדמות בשיעוריהם, דפים 54, מכון מופת, 2012, עמ' 193-218
↑  מירי ברק, ניצה ברנע, חקר סיפורי מקרה בשיטת הג'יקסו כאמצעי להבנת תפקידי חונך ומתמחה, להיות מורה, מכון מופת, 2011, עמ' 201-237
↑  מירי ברק, ראניה חוסן פראג',יהודית דורי, [https://chemcenter.weizmann.ac.il/_Uploads/dbsArticles/672.pdf?SearchParam=ברק%20מירי ביוכימיה—הכימיה של חלבונים וחומצות גרעין
יחידת לימוד ברמה של חמש יחידות], על כימיה 11, 2007, עמ' 32-38
↑  מירי ברק, ראניה פראג' חוסיין, פיתוח הערכה של יחידת הלימוד – ביוכימיה – כימיה של חלבונים
↑  מירי ברק, עביר וותד, חוסאם חייק, הנעה ללמוד בקורסים מקוונים הפתוחים להמונים: בחינת היבטים של שפה ומעורבות חברתית, Computers & Education 94, 2016, עמ' 49-60
↑  ברק מ. יכין טל, משחק מסוכן, השמנת יתר, MED NEWS, 2020
↑  שרון מגנזי, בחירה היא שם המשחק, באתר News1 מחלקה ראשונה, 22 בספטמבר 2020
↑  סיגל בן-ארצי, מחקר; כיצד לפתח משחקי בריחה חינוכיים, באתר עיתון: קו לחינוך, גליון 736, ‏20.2.2020
↑  הספר "ביוכימיה: הכימיה של חלבונים וחומצות גרעין"
| --- | --- |
בקרת זהויות :  NLI: 987007292128105171  VIAF: 299385743   WorldCat (עם VIAF): 299385743
Assassin's Creed (הוצאות מודפסות)

| --- | --- |

אוסף ספרי Assassin's Creed של אוליבר באודן.
 מידע כללי
 מאת:  אוליבר באודן (אנטון גיל: 2011-2009; אנדרו הולמס: 2017-2011) מתיו ג'יי קירבי (2020-2016) כריסטי גולדן (2016) גורדון דוהרטי (2018) יאן ליישנג (2019 ואילך) אוליבר גיי (2021) מתיאו ריברו (2021) אליין טי פויסגור (2021) אדריאן תומאס (2022) אלזה סג'ונסון (2022) ג'יימס היימר-מורטון (2022) קייט הארטפילד (2022 ואילך) ג'ליי ג'ונסון (2023) ריק ברבה (2023) מריה לואיס (2023)
 שפת המקור:  אנגלית סינית (סדרת "סערת מינג") צרפתית (סדרות "רסיסים" ו"דרך המשי")
 הוצאה
 הוצאה:  ספרי פינגווין (2020-2009) ספרי אקונייט (2020 ואילך) דארק הורס קומיקס (2023) ספרי טיטאן (2024-2023)
 תאריך הוצאה:  20 בנובמבר 2009 עד היום
 סדרה
 מספר ספרים:  28 ספרים ונובלות
מאז תחילתה של סדרת משחקי Assassin's Creed בשנת 2007, יצאו בזיכיון מספר ספרים, נובלות גרפיות וחוברות קומיקס. סדרת הספרים החלה בפרסום תחת ההוצאה לאור ספרי פינגווין, בעוד חוברות הקומיקס פורסמו בידי חברת הוצאה לאור פנימית בבעלותה של מפתחת המשחקים יוביסופט, כמו גם בידי דארק הורס קומיקס ובידי טיטאן קומיקס.
סדרת החוברות והספרים מתרחשת בהיסטוריה בדיונית ועל פני תקופות זמן שונות, וכמו במשחקים מתמקדים במלחמה עתיקת יומין בין אחוות המתנקשים לבין מסדר הטמפלרים. סדרת הספרים כוללת גם מספר עיבודים ספרותיים למשחקים הראשיים בסדרה, בנוסף לספרים בעלי נרטיב שעומד בפני עצמו ואינו קשור בהכרח אל הקאנון המרכזי.
סדרת ספרים

מאז נובמבר 2009 החלה להתפרסם סדרת ספרים המתבססת על יקום הזיכיון של "Assassin's Creed" בידי סופרים שונים. הספרים מתרחשים בתקופות זמן שונות ברחבי ההיסטוריה, וכמו המשחקים מתמקדים במלחמה חשאית שנערכת למשך עידנים בין מסדר המתנקשים לבין מסדר הטמפלרים. סדרת הספרים כוללת גם עיבודים ספרותיים למשחקי הסדרה הראשיים, וגם ספרים שכוללים נרטיב שעומד בפני עצמו, אם כי יש כאלה שכוללים אלמנטים שקשורים למשחקים. חברת ההוצאה לאור של מרבית הספרים הייתה ספרי פינגווין, כמו גם של ספרים מוקלטים, עד לשנת 2020 כאשר חברת ההוצאה לאור "Aconyte Books" החלה לפרסמם.
סדרת ספרים > Assassin's Creed: Renaissance

"Assassin's Creed: Renaissance" ("אמונת המתנקש: רנסאנס") הוא הרומן הראשון הרשמי של סדרת המשחקים, שנכתב בידי אנטון גיל תחת שם-העט אוליבר באודן, והוא עיבוד ספרותי למשחק "Assassin's Creed II". הוא פורסם בנובמבר 2009 בממלכה המאוחדת ובפברואר 2010 בארצות הברית. בעוד הספר עוקב אחר האירועים בהם היה מעורב אציו אודיטורה דה פירנצה (כאשר תקופת הזמנים המודרניים הושמטה כליל מהספר), הוא משנה רבות את הדיאלוג, את המראה של מספר דמויות וכיצד מספר אירועים מתרחשים, בו בזמן שמוסיף מספר אירועים שלא התרחשו במשחק (כמו מערכת יחסיו של אציו עם חברתו הראשונה כריסטינה וספוצ'י, שעובדה מאוחר יותר למשחק "Assassin's Creed: Brotherhood").
סדרת ספרים > Assassin's Creed: Brotherhood

"Assassin's Creed: Brotherhood" ("אמונת המתנקש: אחווה") הוא הרומן השני בסדרת הספרים שנכתב גם הוא בידי אנטון גיל, והוא מבוסס על המשחק "Assassin's Creed: Brotherhood". הוא פורסם בנובמבר 2010 בממלכה המאוחדת ובארצות הברית. כמו בספר הקודם, גם ספר זה משנה מספר אלמנטים מהמשחק, כאשר בין היתר נוסף רצף אירועים שלם שמתרחש בפרק הזמן שבין שנת 1503 ל-1507, אך בסך הכל הוא עיבוד נאמן למשחק השני.
סדרת ספרים > Assassin's Creed: The Secret Crusade

"Assassin's Creed: The Secret Crusade" ("אמונת המתנקש: מסע הצלב הסודי") הוא הספר הראשון שנכתב בידי אנדרו הולמס תחת אותו שם-עט אוליבר באודן, והוא פורסם ביוני 2011 בממלכה המאוחדת ובארצות הברית. הספר מתאר את סיפורו של אלטאיר אבן לא-אחד כפי שסופר ביומנו של ניקולו ומפאו פולו. בעוד הסיפור מעבד את האירועים שקרו במשחקים "Assassin's Creed", ‏"Assassin's Creed: Bloodlines" והרצף של אלטאיר מהמשחק "Assassin's Creed: Revelations", הוא לרוב כולל נרטיב שעומד בפני עצמו ושעוקב אחר חייו של אלטאיר, מימי ילדותו ועד למותו בשנת 1257. הרומן נכתב בסגנון שתוחם עצמו לתוך יקום המשחקים, כאשר ניקולו מתאר את חייו של אלטאיר מנקודת מבט מצד שלישי, לפני שעובר לנקודת מבט מצד ראשון כאשר הוא מדבר על חייו שלו. אפילוג הסיפור חושף שקריין הסיפור הוא אציו אודיטורה, אשר מחלים מפצעיו וקורא ביומנו של ניקולו בדרכו לקונסטנטינופול במהלך אירועי "Revelations".
סדרת ספרים > Assassin's Creed: Revelations

"Assassin's Creed: Revelations" ("אמונת המתנקש: התגלויות") הוא הרומן האחרון בסדרה שנכתב בידי אנטון גיל, והוא עיבוד ספרותי למשחק "Assassin's Creed: Revelations", שפורסם בנובמבר 2011 בממלכה המאוחדת ובארצות הברית. הרומן מתמקד בצד הסיפור של אציו אודיטורה, כולל את חייו המאוחרים אחרי אירועי המשחק. הרומן כולל גם עיבוד ספרותי לסרטון האנימטיבי "Assassin's Creed: Embers".
סדרת ספרים > Assassin's Creed: Forsaken

"Assassin's Creed: Forsaken" ("אמונת המתנקש: נשכח") הוא רומן נוסף שנכתב בידי אנדרו הולמס ומבוסס על המשחק "Assassin's Creed III", אם כי לא מדובר בעיבוד נאמן למקור. הסיפור מספר את קורותיו של היית'ם קנוויי מימי ילדותו ליום מותו בשנת 1781, ומראה את האירועים שמתוארים במשחק מנקודת מבטו. בדומה לרומן "The Secret Crusade", הרומן נכתב בסגנון שתוחם את עצמו בתוך יקום הזיכיון ומוצג כיומנו של היית'ם, אותו מגלה בנו קונור וקורא בעקבות מות אביו כדי לגלות עוד על חייו. הרומן פורסם בדצמבר 2012 בממלכה המאוחדת ובארצות הברית.
סדרת ספרים > Assassin's Creed: Black Flag

"Assassin's Creed: Black Flag" ("אמונת המתנקש: דגל שחור") - רומן שמבוסס על המשחק "Assassin's Creed IV: Black Flag", שנכתב בידי אנדרו הולמס ופורסם בנובמבר 2013 בממלכה המאוחדת ובארצות הברית. הרומן כתוב בסגנון שתוחם עצמו לתוך יקום הזיכיון ומוצג בתור יומן שנכתב בידי הפרוטגוניסט אדוארד קנוויי, כאשר הוא מכסה את קורות חייו עד לחזרתו לאנגליה בשנת 1723, אחרי מאורעות המשחק.
סדרת ספרים > Assassin's Creed: Unity

"Assassin's Creed: Unity" ("אמונת המתנקש: אחדות") - רומן שמבוסס על המשחק "Assassin's Creed Unity", שגם הוא נכתב בידי אנדרו הולמס ופורסם בנובמבר 2014 בממלכה המאוחדת וכחודש לאחר מכן בארצות הברית. כמו ברומן "Forsaken", הסיפור מציג את אירועי המשחק מנקודת מבט של דמות אחרת (במקרה זה, של אליז דה לה סר), כמו גם מתאר את חוויותיו של הפרוטגוניסט ארנו דוריאן אחרי מאורעות המשחק, כשהוא חושף את יומנה של אליז וקורא בו.
סדרת ספרים > Assassin's Creed: Underworld

"Assassin's Creed: Underworld" ("אמנות המתנקש: העולם התחתון") - רומן שנכתב גם הוא בידי אנדרו הולמס ומבוסס על "Assassin's Creed Syndicate". הוא פורסם בנובמבר 2015 בממלכה המאוחדת, וכחודש לאחר מכן בארצות הברית. הרומן מתמקד בעיקר בג'יאדיפ מיר, בנו של המתנקש ארבאז מיר (מהמשחק Assassin's Creed Chronicles: India"), לפני שאימץ את הזהות הנרי גרין ופעל בתור "הרוח" בלונדון. שני השלישים הראשונים של הספר מתרחשים בשנת 1862, כשש שנים לפני אירועי "Syndicate", ומחליפים בין נקודות מבטם של הנרי ושל דמויות אחרות, כמו למשל הבלש פרדריק אברלין והמנטור של הנרי, אית'ן פריי. השליש האחרון של הרומן כולל נובליזציה של אירועי "Syndicate", כפי שהם מסופרים דרך עיניהם של הנרי ואיווי פריי.
סדרת ספרים > סדרת Assassin's Creed: Last Descendants

סדרת "Assassin's Creed: Last Descendants" ("אמונת המתנקש: הצאצאים האחרונים") היא טרילוגיה של ספרים המיועדים לקהל קוראים צעיר יותר, בכתיבתו של מתיו ג'יי קירבי ובהפצתה של חברת ההוצאה לאור "Scholastic", והם מתרחשים ביקום אססינס קריד. אלה הספרים הראשונים שכוללים נרטיב מקורי לגמרי, שאינו קשור כלל למשחקי הסדרה.
"Last Descendants" ("הצאצאים האחרונים") - הראשון בטרילוגיה יצא באוגוסט 2016. תקופת הזמנים המודרניים מתרחשת בשנת 2016 ועוקבת אחר נער בשם אוון מאיירס שמנסה להוכיח את חפותו של אביו ברצח שלא ביצע. הוא משתמש במתקן האנימוס כדי לחיות את זכרונות אבותיו ומגלה אודות קיומו של ממצא עתיק בשם "קלשון עדן", אשר משך את תשומת ליבם של המתנקשים והטמפלרים. הוא מקווה למצוא את הממצא לפניהם, ומתחבר לבני נוער אחרים כדי לצלול לתוך סימולציה של זכרונות שכולם חולקים באמצעות ה-DNA שלהם בזמן מהומות הגיוס בניו יורק של שנת 1863, כאשר חוויותיהם בעבר משפיעות על זמן העתיד.
"Tomb of the Khan" ("קברו של החאן") - השני בטרילוגיה יצא בדצמבר 2016. אותם פרוטגוניסטים צעירים מחפשים אחר הרסיס השני של קלשון עדן, כאשר הקבוצה מתחלקת בין אלה שחברו לצד המתנקשים וכאלה שחברו לצד הטמפלרים. הם מאמינים שהממצא חבוי בקברו של מונגקה חאן, ולמטרה זו הם משתמשים באנימוס כדי לחיות את זכרונות אבותיהם בתקופת כיבוש סין בידי המונגולים. באותו זמן, צד שלישי מחפש בעצמו את קלשון עדן, והוא מתגלה בתור כוחות הרצון הראשון.
"Fate of the Gods" ("גורל האלים") - האחרון בטרילוגיה יצא בדצמבר 2017. העלילה ממשיכה לעקוב אחר הפרוטגוניסטים הצעירים משני צידי המתרס של מלחמת המתנקשים בטמפלרים, אשר כרתו ברית מאולצת כדי למצוא את הרסיס האחרון של קלשון עדן על ידי חיים מחדש של זכרונות אבותיהם מהתקופה הוויקינגית בזמן המאה ה-10. הם חייבים להשלים את משימתם לפני שהקלשון יורכב בידי איזאיה, טמפלר עריק וחבר לשעבר של כוחות הרצון הראשון, שמבקש להשתמש בממצא העוצמתי כדי להביא לקץ העולם ולאפשר לאנושות להתחיל מחדש.
סדרת ספרים > Assassin's Creed: Heresy

"Assassin's Creed: Heresy" ("אמונת המתנקש: כפירה") הוא רומן בכתיבתה של כריסטי גולדן שפורסם בנובמבר 2016 בארצות הברית ובמאי 2017 בממלכה המאוחדת. העלילה עוקבת אחר הטמפלר סיימון האת'וויי, אשר חי מחדש את זכרונות אבי אבותיו גבריאל לקסרט, שנלחם לצידה של ז'אן ד'ארק בזמן מלחמת מאה השנים.
סדרת ספרים > Assassin's Creed: The Official Movie Novelization

"Assassin's Creed: The Official Movie Novelization" ("אמונת המתנקש: הנובלה הרשמית לסרט") - עיבוד ספרותי לסרט הקולנוע "אמונת המתנקש", בכתיבתה של כריסטי גולדן. הוא פורסם ביום הקרנת הסרט בדצמבר 2016 בממלכה המאוחדת. בנוסף לסיפור מחדש של מאורעות הסרט, הרומן כולל אנתולוגיית סיפורים קצרים של ניית'ן, אמיר, מוסא, לין ושל אבותיהם דנקן וולפול (מהמשחק "Assassin's Creed IV: Black Flag"), יוסוף טזים (מ-"Assassin's Creed: Revelations"), בטיסט (מ-"Assassin's Creed III: Liberation") ושאו יון (מ-"Assassin's Creed Chronicles: China"), בהתאמה. כמו כן, מצורף מקטע מהרומן "Assassin's Creed: Heresy", שאף הוא נכתב בידי גולדן.
סדרת ספרים > Assassin's Creed Origins - Desert Oath

"Assassin's Creed Origins - Desert Oath" ("אמונת המתנקש: מקורות - שבועת המדבר") הוא הרומן האחרון בסדרת העיבודים שנכתבו בידי אנדרו הולמס, שפורסם באוקטובר 2017 בממלכה המאוחדת ובארצות הברית. הרומן משמש כפריקוול למשחק "Assassin's Creed Origins". הרומן מספר את סיפורו של באייק מסיווה הצעיר ושל אביו סאבו במצרים של תקופת ממלכת בית תלמי.
סדרת ספרים > Assassin's Creed Odyssey

"Assassin's Creed Odyssey" ("אמונת המתנקש: אודיסיאה") - עיבוד רשמי למשחק "Assassin's Creed Odyssey", שנכתב בידי גורדון דוהרטי ופורסם באוקטובר 2018 בידי "Ace Books". הסיפור מציג נתיב אפשרי אחד לקורותיה של קסנדרה, אחת משני הפרוטגוניסטים הראשיים של המשחק.